Piața hotelieră din România se află într-o perioadă de creștere accelerată
Piața hotelieră din România se află într-o perioadă de creștere accelerată, atingând în 2024 un record de peste 25 de milioane de nopți de cazare, cel mai mare nivel din ultimii 30 de ani, susținut de un număr tot mai mare de turiști străini și de o cerere ridicată pentru hoteluri moderne, potrivit raportului anual publicat de Colliers. Vizibilitatea internațională a României este în creștere, iar aderarea la Schengen în 2025 ar putea impulsiona și mai mult fluxul de turiști, sprijinind dezvoltarea industriei. În paralel, investițiile semnificative în noi hoteluri și interesul tot mai mare al brandurilor internaționale consolidează poziția României de piață cu potențial ridicat, pregătită pentru o creștere sustenabilă pe termen lung